Frp-Anundsen: - Slipp Skurke-Siri fri
VGs journalist Skurke-Siri har i en rekke reportasjer rettet flomlyset på gamle og utdaterte politivedtekter i norske kommuner: I Namsos kan få politiet på nakken dersom du skulle finne på å spille kort i åpen båt. I Eidsberg skal lovens lange arm slå ned på kappløp på offentlig sted, og i Gjerdum må du ha tillatelse for å kaste på ring. Dette vil stortingsrepresentant Anders Anundsen (Frp) ha en slutt på.BAKGRUNN:Du er kriminell! Men vet det ikke selvDe fleste innbyggerne Skurke-Siri møtte i sine reportasjer lo av de gamle reglene som fortsatt finnes. - Det er ikke bra at folk ler av regler vi har. Fokuset i Norge har vært å lage nye regler i stedet for å oppheve de gamle. Det gjør at vi får en regeljungel, mer byråkrati og mindre respekt for de reglene som faktisk betyr noe, sier han.- Det kan være fornuftig med vedtekter mot støy og slikt, men ikke ha dette i samme bøtte som en masse tullete regler, sier han. - Er denne saken så viktig for Frp at du mener det er nødvendig å stille opp i fangedrakt for å rette søkelyset på dette? - Ja, jeg mener det er viktig å rydde opp i tullete regler. Det er viktig å få både nasjonale og lokale politikere til å rydde opp i dette. Stuntet med fangedrakt er det jo VG som har funnet på, smiler Anundsen. - Er norske lokalpolitikere late som ikke har gjort dette på det tidligere tidspunkt? - Jeg tror rett og slett mange ikke er bevisst på at de har et ansvar for politivedtektene i sin kommune. Dersom Anundsen blir gangsjef i regjeringskontorene etter valget, skal politivedtektene vurderes på nytt. Og kommende lokalpolitikere får heller ikke rømme fra ansvaret, for Anundsen foreslår at hvert nye kommunestyre skal revurdere reglene. Det vil si hvert fjerde år.Mange kommuner har imidlertid vedtatt et sett med normalvedtekter, som er utarbeidet av Justisdepartementet.- Det er for så vidt helt greit, men som VG har belyst i sin serie om Skurke-Siri er det ingen tvil om at det er et stort behov for opprydding. Stortingsrepresentant for Arbeiderpartiet, Jan Bøhler, mener politivedtektene er et viktig redskap for å skape trygghet for kommunenes innbyggere.Han vil at det skal være et politiråd i hver kommune, et samarbeid mellom kommunene og politiet hvor de møtes for å diskutere trygghet og beredskap. Bøhler vil at vedtektene skal gås gjennom kontinuerlig i disse rådene, og ikke bare vært fjerde år. - Ofte vil det være for sjelden. Det skal være et redskap til levende bruk i hverdagen, og ikke bare tas opp av skuffen hvert fjerde år, mener han.- Vi lager rammene for dette, og det er meningen å ha vedtekter som virker. Og staten har jo ansvaret for politiet, så vi har en aksje i hva politivedtektene skal være, sier Bøhler.
Frps Anders Anundsen mener forbud mot ringspill og fotballsparking er tull, og ønsker mer oppdaterte politivedtekter rundt i landet.